Beled

Beled on linn Ungaris Győr-Moson-Soproni komitaadis Kapuvári kreisis.

 Geograafiline asend 
Beled asub Austria piirist 26 km kaugusel, kreisikeskusest Kapuvárist umbes 14 km lõunas ja komitaadikeskusest Győrist ligikaudu 48 km lääneedelas. Linna läbib Hegyeshalom-Szombathely raudteeliin. 

 Ajalugu 
Küla on esmamainitud 1230. aastal. 16. sajandi lõpul ja 17. sajandil rüüstasid küla korduvalt Türgi väed. 18. sajandi alguse ungari vabadusvõitluse ajal hävitasid küla Austria väed. Alates 19. sajandi keskpaigast hakkas külas arenema väiketööstus. 1858. aastal hävis tulekahjus suur osa küla majadest. Raudteeühenduse sai Beled 1891. aastal. 20. sajandi esimesel kümnendil omandas asula linliku iseloomu. Arenes välja rikkalik seltsielu. Linnaõigused sai Beled 2009. aastal.Beled törtenelme Beled város honlapja. Vaadatud 8. aprillil 2024

 Viited 

Kategooria:Ungari linnad
Kategooria:Győr-Moson-Soproni komitaat